ddrg/super_eurlex huggingface dataset:
A Tanács és a Bizottság határozata

(1993. december 13.)

az Európai Közösségek, azok tagállamai, valamint az Osztrák Köztársaság, a Finn Köztársaság, az Izlandi Köztársaság, a Liechtensteini Hercegség, a Norvég Királyság, a Svéd Királyság és a Svájci Államszövetség között az Európai Gazdasági Térségről létrejött megállapodás megkötéséről

(94/1/EK, ESZAK)

AZ EURÓPAI UNIÓ TANÁCSA,

AZ EURÓPAI KÖZÖSSÉGEK BIZOTTSÁGA,

tekintettel az Európai Szén- és Acélközösséget létrehozó szerződésre,

tekintettel az Európai Közösséget létrehozó szerződésre és különösen annak 238. cikkére a 228. cikk (3) bekezdésének második albekezdésével összefüggésben,

tekintettel az Európai Parlament egyetértésére [1],

mivel az Európai Közösségek és azok tagállamai, valamint az Osztrák Köztársaság, a Finn Köztársaság, az Izlandi Köztársaság, a Liechtensteini Hercegség, a Norvég Királyság, a Svéd Királyság és a Svájci Államszövetség közötti, 1992. május 2-án Oportóban aláírt, az Európai Gazdasági Térségről szóló megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösségek és azok tagállamai, valamint az Osztrák Köztársaság, a Finn Köztársaság, az Izlandi Köztársaság, a Liechtensteini Hercegség, a Norvég Királyság, a Svéd Királyság és a Svájci Államszövetség közötti, az Európai Gazdasági Térségről szóló megállapodást, valamint az ahhoz csatolt jegyzőkönyveket, mellékleteket a záróokmányhoz csatolt nyilatkozatokkal, a kölcsönösen elfogadott jegyzőkönyvvel és a levélváltásokkal együtt az Európai Közösség nevében a Tanács, az Európai Szén- és Acélközösség nevében a Bizottság jóváhagyja.

Az első bekezdésben említett jogi aktusok szövegét csatolták e határozathoz.

2. cikk

A megállapodás 129. cikkében előírt jóváhagyási okmányt az Európai Közösség nevében a Tanács elnöke, az Európai Szén- és Acélközösség nevében a Bizottság elnöke helyezi letétbe [2].

Kelt Brüsszelben, 1993. december 13-án.

a Tanács részéről

az elnök

Ph. Maystadt

a Bizottság részéről

az elnök

J. Delors

[1] HL C 305., 1992.11.23., 66. o.

[2] HL L 1., 1994.1.3., 606. o.

--------------------------------------------------
A Tanács határozata

(1993. december 20.)

az egyrészről az Európai Gazdasági Közösség és az Európai Szén- és Acélközösség, másrészről Románia között létrejött, a kereskedelemről és a kereskedelemmel kapcsolatos ügyekről szóló ideiglenes megállapodás, valamint az egyrészről az Európai Közösségek és azok tagállamai, másrészről Románia közötti Európa-megállapodás kiegészítő jegyzőkönyve megkötéséről

(94/48/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben a 228. cikk (2) bekezdésével,

tekintettel a koppenhágai Európai Tanács 1993. június 21–22-i következtetéseire,

tekintettel a Bizottság javaslatára,

mivel a Bizottság a Közösségek nevében a kereskedelemről és a kereskedelemmel kapcsolatos ügyekről szóló ideiglenes megállapodáshoz és az Európa-megállapodáshoz csatolt kiegészítő jegyzőkönyvről tárgyalt Romániával;

mivel a kiegészítő jegyzőkönyvet jóvá kell hagyni,

A KÖVETKZŐKÉPPEN HATÁROZOTT:

1. cikk

Az egyrészről az Európai Gazdasági Közösség és az Európai Szén- és Acélközösség, másrészről Románia között létrejött, a kereskedelemről és a kereskedelemmel kapcsolatos ügyekről szóló ideiglenes megállapodás, valamint az egyrészről az Európai Közösségek és azok tagállamai, másrészről Románia közötti Európa-megállapodás kiegészítő jegyzőkönyvét az Európai Közösség nevében a Tanács jóváhagyja.

A kiegészítő jegyzőkönyv szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a kiegészítő jegyzőkönyvnek az Európai Közösség nevében történő aláírására jogosult személyt.

A kiegészítő jegyzőkönyv 8. cikkében előírt értesítést az Európai Közösség nevében a Tanács elnöke küldi meg.

Kelt Brüsszelben, 1993. december 20-án.

a Tanács részéről

az elnök

W. Claes

--------------------------------------------------
A BIZOTTSÁG HATÁROZATA

(1994. január 26.)

a harmadik országokból származó termékeknek a közösségi állat-egészségügyi határállomásokon való állat-egészségügyi ellenőrzésére vonatkozó eljárások megállapításáról szóló 93/13/EGK határozat módosításáról

(EGT vonatkozású szöveg)

(94/43/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/118/EGK irányelvvel1 módosított, a harmadik országokból a Közösségbe behozott termékek állat-egészségügyi ellenőrzésére irányadó elvek megállapításáról szóló, 1990. december 10-i 90/675/EGK tanácsi irányelvre2 és különösen annak 14. cikke (1) bekezdésére,

mivel a 93/13/EGK bizottsági határozat3 meghatároz bizonyos eljárásokat a harmadik országokból származó termékek közösségi állat-egészségügyi határállomásokon való állat-egészségügyi ellenőrzésére vonatkozóan;

mivel a kis mennyiségben magánszemélyeknek küldött termékek súlyhatáraira alkalmazandó hatályos szabályokat ki kell igazítani annak érdekében, hogy figyelembe vegyenek egyes, a legutóbb az 1601/92/EGK rendelettel4 módosított 72/462/EGK tanácsi irányelvben5 említettektől eltérő, Grönlandról és a Feröer-szigetekről származó, Dániába bevitt állati eredetű termékek hagyományos szállításával kapcsolatos bizonyos különleges helyzeteket;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/13/EGK határozat 5. cikke a következő bekezdéssel egészül ki:

"(3) Az (1) bekezdés nem érinti a legfeljebb 5 kg-os, Grönlandról és a Feröer-szigetekről Dániába bevitt, magánszemélyek közvetlen fogyasztására szánt, a 72/462/EGK tanácsi irányelvben1 említettektől eltérő, állati eredetű termékeket tartalmazó kiscsomagokra alkalmazott súlyhatárokat.

1 HL L 302., 1972.12.31., 28. o."

2. cikk

Ennek a határozatnak a tagállamok a címzettjei.

Kelt Brüsszelben, 1994. január 26-án.

a Bizottság részéről

René STEICHEN

a Bizottság tagja

1 HL L 62., 1993.3.15., 49. o.

2 HL L 373., 1990.12.31., 1. o.

3 HL L 9., 1993.1.15., 33. o.

4 HL L 173., 1992.6.27., 13. o.

5 HL L 302., 1972.12.31., 28. o.
A Tanács határozata

(1994. március 7.)

az Európai Közösségek Elsőfokú Bíróságának létrehozásáról szóló 88/591/ESZAK, EGK, Euratom határozatot módosító 93/350/Euratom, ESZAK, EGK határozat módosításáról

(94/149/ESZAK, EK)

AZ EURÓPAI UNIÓ TANÁCSA,

tekintettel az Európai Közösségek Elsőfokú Bíróságának létrehozásáról szóló 88/591/ESZAK, EGK, Euratom határozatot módosító 1993. június 8-i 93/350/Euratom, ESZAK, EGK tanácsi határozatra [1], és különösen annak 3. cikkére,

mivel az ily módon módosított 88/591/ESZAK, EGK, Euratom határozat [2] értelmében az Elsőfokú Bíróság hatáskörrel rendelkezik arra, hogy szinte minden, a természetes vagy jogi személyek által indított keresetet tárgyaljon és abban határozatot hozzon;

mivel azonban az Európai Szén- és Acélközösséget és az Európai Közösséget létrehozó szerződések alkalmazásának keretében a dömping és szubvenció esetében meghozott kereskedelempolitikai védintézkedések tekintetében az 93/350/Euratom, ESZAK, EGK határozat hatálybalépését későbbre halasztották;

mivel az azóta végbement fejlemények figyelembevételével meg kell határozni a fent említett határozat e része hatálybalépésének időpontját,

A KÖVETKEZŐKÉPPEN HATÁROZOTT:

1. cikk

"azonban azoknak a kereseteknek a tekintetében, amelyeket természetes vagy jogi személyek az ESZAK-Szerződés 33. cikkének második bekezdése, 35. cikke és 40. cikkének első és második bekezdése értelmében indítottak, és amelyek az ESZAK-Szerződés 74. cikkének alkalmazásával kapcsolatos jogi aktusokra vonatkoznak, valamint azoknak a kereseteknek a tekintetében, amelyeket természetes vagy jogi személyek az EK-Szerződés 173. cikkének negyedik bekezdése, 175. cikkének harmadik bekezdése és 178. cikke alapján dömping és szubvenciók esetében meghozott kereskedelempolitikai védintézkedésekkel kapcsolatban indítottak az EK-Szerződés 113. cikke értelmében, a hatálybalépés időpontját 1994. március 15-ében határozzák meg."

2. cikk

Ez a határozat az Európai Közösségek Hivatalos Lapjában való kihirdetését követő napon lép hatályba.

Kelt Brüsszelben, 1994. március 7-én.

a Tanács részéről

az elnök

Th. Pangalos

[1] HL L 144., 1993.6.16., 21. o.

[2] HL L 319., 1988.11.25., 1. o.

--------------------------------------------------
A Tanács határozata

(1994. február 21.)

a Balti-tenger térsége tengeri környezetének védelméről szóló egyezménynek (az 1992-ben felülvizsgált Helsinki egyezmény) a Közösség nevében történő megkötéséről

(94/157/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 130s. cikkére, összefüggésben 228. cikke (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a Bizottság a Közösség nevében részt vett az 1992-ben felülvizsgált Helsinki egyezmény tervezetéről folytatott tárgyalásokon;

mivel az egyezményt a Közösség nevében 1992. szeptember 24-én aláírták;

mivel az egyezmény létrehozza a Balti-tenger ökológiai helyreállításának biztosítására a regionális együttműködés kereteit, melynek célja, hogy a tengeri környezet regenerálódjon, és ökológiai egyensúlya fennmaradjon;

mivel a Közösség az egyezmény hatálya alá tartozó területen intézkedéseket fogadott el, és ezeken a területeken nemzetközi szinten kell eljárnia;

mivel a Közösség környezetvédelmi politikája hozzájárul a környezet megőrzéséhez és védelméhez, valamint minőségének javításához, az emberi egészség védelméhez, valamint a természeti erőforrások körültekintő és ésszerű hasznosításához;

mivel a Közösség környezetvédelmi politikája a magas szintű védelmet tűzi ki célul; mivel a Közösség környezetvédelmi politikája az elővigyázatosság elvén, a megelőzés elvén, a környezeti károk elsősorban forrásnál történő helyreállításának elvén, valamint a szennyező fizet elvén alapul;

mivel a Közösség és a tagállamok a saját kötelezettségeik keretein belül harmadik országokkal és illetékes nemzetközi szervezetekkel működnek együtt;

mivel az egyezménynek a Közösség általi megkötése segíteni fogja a Szerződés 130r. cikkében meghatározott célok elérését,

A KÖVETKEZŐKÉPPEN HATÁROZOTT:

1. cikk

A Helsinkiben (Finnország) 1992. szeptember 24-én aláírt, a Balti-tenger térsége tengeri környezetének védelméről szóló egyezmény (az 1992-ben felülvizsgált Helsinki egyezmény) az Európai Közösség nevében jóváhagyásra kerül.

Az egyezmény szövegét csatolták e határozathoz.

2. cikk

A Tanács Elnöke a jóváhagyó okiratot a Finn Kormánynál az egyezmény 38. cikkével összhangban letétbe helyezi.

Kelt Brüsszelben, 1994. február 21-én.

a Tanács részéről

az elnök

Th. Pangalos

[1] HL C 226., 1993.8.21., 8. o.

[2] HL C 315., 1993.11.22.

[3] HL C 34., 1994.2.2., 5. o.

--------------------------------------------------
A Tanács határozata

(1994. február 21.)

a Közösségnek a Balti-tenger térsége tengeri környezetének védelméről szóló 1974. évi egyezményhez (Helsinki egyezmény) történő csatlakozásáról

(94/156/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 130s. cikkére, összefüggésben a 228. cikke (2) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3]

,

mivel a Szerződés 130r. cikke értelmében a Közösség környezetpolitikája az alábbi célkitűzésekhez kíván hozzájárulni: a környezet minőségének megőrzése, védelme és javítása, az emberi egészség védelme, valamint a természeti erőforrások körültekintő és ésszerű hasznosítása; mivel továbbá a Közösség és a tagállamok saját hatáskörük keretein belül együttműködnek harmadik országokkal és az érintett nemzetközi szervezetekkel;

mivel a Közösség intézkedéseket fogadott el a Balti-tenger térsége tengeri környezetének védelméről szóló, 1974. évi egyezmény (Helsinki egyezmény) hatálya alá tartozó területen, és e területen nemzetközi szinten kell eljárnia;

mivel a Közösség megfigyelőként 1991. február 19. óta részt vesz a Balti-tengeri Környezetvédelmi Bizottság ülésein;

mivel a Bizottság a Balti-tenger térsége tengeri környezetének védelméről szóló egyezmény felülvizsgálatára felállított ad hoc munkacsoport ülésein is részt vesz;

mivel a Balti-tenger térsége tengeri környezetének védelméről szóló egyezményt úgy módosították, hogy lehetővé tegye a Közösség csatlakozását,

A KÖVETKEZŐKÉPPEN HATÁROZOTT:

1. cikk

Az Európai Közösség csatlakozik a Balti-tenger térsége tengeri környezetének védelméről szóló, 1974. évi egyezményhez (Helsinki egyezmény).

A megállapodás szövege e határozat mellékletét képezi.

2. cikk

A Tanács elnöke felhatalmazást kap, hogy kijelölje a csatlakozási okiratnak az Egyezmény 26. cikkével összhangban történő letétbe helyezésére jogosult személyt vagy személyeket.

Kelt Brüsszelben, 1994. február 21-én.

a Tanács részéről

az elnök

Th. Pangalos

[1] HL C 222., 1993.8.18., 13. o.

[2] HL C 315., 1993.11.22.

[3] HL C 34., 1994.2.2., 5. o.

--------------------------------------------------
A Bizottság határozata

(1994. március 18.)

a tisztított állati bél harmadik országokból történő behozatalára vonatkozó állat-egészségügyi követelmények és a szükséges állat-egészségügyi bizonyítvány megállapításáról

(EGT vonatkozású szöveg)

(94/187/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 89/662/EGK irányelv, illetve a kórokozók tekintetében a 90/425/EGK irányelv [1] A. mellékletének I. pontjában felsorolt külön közösségi szabályokban megállapított állat-egészségügyi és közegészségügyi követelmények hatálya alá nem tartozó termékek Közösségen belüli kereskedelmére és a Közösségbe történő behozatalára irányadó állat-egészségügyi és közegészségügyi követelmények megállapításáról szóló, 1992. december 17-i 92/118/EGK tanácsi irányelvre és különösen annak 10. cikke (2) bekezdésének a) és c) pontjára,

mivel a fent említett irányelv I. mellékletének 2. fejezete bármely harmadik országból engedélyezi az előírt kezelésnek alávetett tisztított állati belek behozatalát;

mivel meg kell állapítani az állat-egészségügyi feltételeket és a szükséges állat-egészségügyi bizonyítványt a tisztított állati belekre előírt kezelések végrehajtásának garantálására;

mivel tekintettel arra, hogy a bizonyítvány-kiállítás új rendszerét vezették be, bizonyos időt kell biztosítani annak végrehajtására;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A tagállamok bármely harmadik országból engedélyezik tisztított állati belek behozatalát, amennyiben azokat a mellékletben megállapított, egyetlen lapból álló és a behozatali ellenőrzést végrehajtó tagállam hivatalos nyelveinek legalább egyikén kitöltött egészségügyi bizonyítvány kíséri.

2. cikk

Ezt a határozatot 1994. április 1-jétől kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1994. március 18-án.

a Bizottság részéről

René Steichen

a Bizottság tagja

[1] HL L 62., 1993.3.15., 49. o.

--------------------------------------------------

MELLÉKLET

ÁLLAT-EGÉSZSÉGÜGYI BIZONYÍTVÁNY

tisztítoot állati belek Európai Közösségbe szánt szállítmányaihoz

+++++ TIFF +++++

+++++ TIFF +++++

--------------------------------------------------
A Bizottság határozata

(1994. április 18.)

az Egyesült Királyságban és Írországban történő forgalomba hozatal céljából a nem ezen országokból származó kutyákra és macskákra vonatkozó állatorvosi bizonyítvány kiállításáról

(94/273/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre [1] és különösen annak 10. cikke (3) bekezdése a) pontjának vii. alpontjára,

mivel szükség van az Egyesült Királyságban és Írországban forgalomba hozott, de nem ezen országokból származó kutyák és macskák állatorvosi bizonyítványának létrehozására;

mivel az érintett állatoknak meg kell felelniük a bizonyítványból kitűnő és a felhatalmazott állatorvos által megfelelően igazolt rájuk vonatkozó egészségügyi követelményeknek;

mivel a 10. cikk (3) bekezdése a) pontjának vii. alpontja szerint a kutyákat és macskákat egyedi oltási lapnak kell kísérnie;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/65/EGK irányelv 10. cikke (3) bekezdése a) pontjának vii. alpontjában előírt bizonyítvány mintáját a melléklet határozza meg.

2. cikk

Ennek a határozatnak a tagállamok a címzettjei.

Kelt Brüsszelben, 1994. április 18-án

a Bizottság részéről

René Steichen

a Bizottság tagja

[1] HL L 268., 1992.9.14., 54. o.

--------------------------------------------------

MELLÉKLET

+++++ TIFF +++++

+++++ TIFF +++++

--------------------------------------------------
A BIZOTTSÁG HATÁROZATA

(1994. május 16.)

a harmadik országokból származó termékeknek a közösségi állat-egészségügyi határállomásokon való állat-egészségügyi ellenőrzésére vonatkozó eljárások megállapításáról szóló 93/13/EGK határozat módosításáról

(94/305/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/118/EGK irányelvvel1 módosított, a harmadik országokból a Közösségbe behozott termékek állat-egészségügyi ellenőrzésére irányadó elvek megállapításáról szóló, 1990. december 10-i 90/675/EGK tanácsi irányelvre2 és különösen annak 18. cikke (1) bekezdésére,

mivel a 93/13/EGK bizottsági határozat3 F. mellékletében felsorolt országokból engedélyezett a széna és a szalma behozatala a Közösségbe;

mivel a nyújtott garanciákra tekintettel szükséges e jegyzék módosítása Dél-Afrika bizonyos részeinek felvétele érdekében; mivel a terület, ahonnan a széna és a szalma származik, kívül esik azon a területen, ahol száj- és körömfájásra vonatkozó járványügyi ellenőrzést végeznek, és ott az elmúlt hat hónapban nem legeltettek állatokat;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/13/EGK határozat F. mellékletében "Csehszlovákia" és "Észtország" közé a következő szöveg kerül:

"Dél-Afrika (a száj- és körömfájásra vonatkozó járványügyi ellenőrzés alatt álló területnek az Északi- és Keleti-Transvaal állat-egészségügyi régió, a Natal állat-egészségügyi régió Ingwavuma kerülete, és a botswanai határ menti terület 28. hosszúsági foktól keletre eső területén fekvő része kivételével)".

2. cikk

Ennek a határozatnak a tagállamok a címzettjei.

Kelt Brüsszelben, 1994. május 16-án.

a Bizottság részéről

René STEICHEN

a Bizottság tagja

1 HL L 62., 1993.3.15., 49. o.

2 HL L 373., 1990.12.31., 1. o.

3 HL L 9., 1993.1.15., 33. o.
A Tanács határozata

(1994. május 17.)

az Európai Közösség és a Chilei Köztársaság között az alma és a körte Közösségbe irányuló behozataláról szóló, levélváltás formájában létrejött megállapodás megkötéséről

(94/294/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával és a gyümölcs- és zöldségpiac közös szervezéséről szóló, 1972. május 18-i 1035/72/EGK tanácsi rendelet 28. cikkével [1],

tekintettel a Bizottság ajánlására,

mivel a Chilei Köztársaság a GATT-on belül eljárást indított, miután az Európai Közösség a 1035/72/EGK tanácsi rendelet 24., 25. és 26. cikkének alkalmazásában tarifális intézkedéseket alkalmazott az alma behozatalára kivetett kiegyenlítő díj formájában;

mivel a Közösség és Chile ennek az ügynek és a GATT Uruguayi Fordulójával kapcsolatos egyéb ügyeknek a rendezése céljából tárgyalásokat kezdett;

mivel a tárgyalások eredményeképpen levélváltás formájában megállapodás jött létre; mivel az említett megállapodás jóváhagyása a Közösség érdekében áll,

A KÖVETKEZŐKÉPPEN HATÁROZOTT:

1. cikk

A Közösségbe irányuló alma- és körtebehozatalról szóló, az Európai Közösség és a Chilei Köztársaság között levélváltás formájában létrejött megállapodást a Tanács a Közösség nevében jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

3. cikk

Ezt a rendeletet az Európai Közösségek Hivatalos Lapjában közzzé kell tenni.

Kelt Brüsszelben, 1994. május 17-én.

a Tanács részéről

az elnök

Th. Pangalos

[1] HL L 118., 1972.5.20., 1. o., A legutóbb a 3669/93/EK rendelettel (HL L 338., 1993.12.31., 26. o.) módosított rendelet.

--------------------------------------------------
A Bizottság határozata

(1994. május 25.)

a 92/46/EGK tanácsi irányelv 5. cikke (9) bekezdésének a fagyáspont tekintetében történő módosításáról

(94/330/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a nyers tej, a hőkezelt tej és a tejalapú termékek előállítására és forgalomba hozatalára vonatkozó egészségügyi előírások megállapításáról szóló, 1992. június 16-i 92/46/EGK tanácsi irányelvre [1] és különösen annak 5. cikke (9) bekezdésére,

mivel a 92/46/EGK irányelv 5. cikke (9) bekezdésének második albekezdése alapján az egyik tagállam az 5. cikk (9) bekezdésének első albekezdésében foglalt követelmények felülvizsgálatát kérte, különös tekintettel a hőkezelt fogyasztói tej fagyáspontjára;

mivel a rendelkezésre álló statisztikai vizsgálatok szerint a tehéntej – közvetlenül a fejést követően mért – fagyáspontértéke tagállamonként az évszaktól, a tejelőtehén takarmányától vagy fajtájától, a szaporodási vagy a laktációs ciklustól, a földrajzi vagy az éghajlati tényezőktől függően változhat;

mivel rendelkezni kell arról, hogy olyan hőkezelt tehéntejet is forgalomba lehessen hozni, amelynek fagyáspontja – bizonyos körülmények között – meghaladja a 92/46/EGK irányelv 5. cikke (9) bekezdésének első albekezdésében foglalt értéket; mivel e lehetőséget valamennyi szükséges biztosíték nyújtása érdekében azon esetekre kell korlátozni, amikor a C. melléklet I. fejezetének A. 3. b) pontjában meghatározott vizsgálatok eredménye azt mutatja, hogy idegen víz nincs jelen;

mivel a 92/46/EGK irányelv 5. cikke (9) bekezdésének első albekezdése szerinti egyéb követelmények továbbra is tudományos és statisztikai vizsgálatok tárgyát képezik;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/46/EGK irányelv 5. cikke (9) bekezdésének első albekezdése a következő mondattal egészül ki:

"A –0,52 °C fölötti fagyáspont akkor fogadható el, ha a C. melléklet I. fejezetének A. 3. b) pontjában előirányzott vizsgálatok eredménye azt mutatja, hogy idegen víz nincs jelen."

2. cikk

Ennek a határozatnak a tagállamok a címzettjei.

Kelt Brüsszelben, 1994. május 25-én.

a Bizottság részéről

René Steichen

a Bizottság tagja

[1] HL L 268., 1992.9.14., 1. o.

--------------------------------------------------